Ροβανιέμι

Το Ρόβανιεμι ( ), στα ελληνικά γνωστό ως Ροβανιέμι, είναι πόλη της Φινλανδίας και πρωτεύουσα της περιφέρειας της Λαπωνίας. Το 2025 ο πληθυσμός της πόλης ανερχόταν στους 65.670 κατοίκους και στη πόλη βρίσκεται η έδρα του πανεπιστημίου της Λαπωνίας, στο οποίο φοιτούν περίπου 10.000 φοιτητές. Το κέντρο της πόλης βρίσκεται 6 χιλιόμετρα νότια του Αρκτικού Κύκλου.

Είναι η δεύτερη μεγαλύτερη πόλη της Βόρειας Φινλανδίας μετά το Όουλου και μαζί με την πρωτεύουσα Ελσίνκι, είναι μία από τις σημαντικότερες τουριστικές πόλεις της Φινλανδίας.Lapin Kansa: Rovaniemen ja Helsingin johtajat saivat ministeriltä tehtävän miettiä, miten matkailu nousee korona-ajan mentyä ohi – Rahaa on luvassa EU:n elpymispaketista (στα φινλαδικά) Το Ροβανιέμι είναι παγκοσμίως γνωστό ως η «επίσημη πόλη του Άη Βασίλη», καθώς εκεί βρίσκεται το Χωριό του Αγίου Βασίλη, ένας από τους σημαντικότερους τουριστικούς προορισμούς της Φινλανδίας. Η πόλη καταστράφηκε σχεδόν ολοκληρωτικά κατά τον Β΄ Παγκόσμιο Πόλεμο και ανοικοδομήθηκε μεταπολεμικά σε μεγάλο βαθμό σύμφωνα με πολεοδομικό σχέδιο του διάσημου Φινλανδού αρχιτέκτονα Άλβαρ Άαλτο.

Η οικονομία της πόλης βασίζεται κυρίως στον τουρισμό, την εκπαίδευση και τις υπηρεσίες, ενώ αποτελεί σημαντικό πολιτιστικό και διοικητικό κέντρο της βόρειας Φινλανδίας.

 Ιστορία 
Η περιοδική γεωργία της περιοχής και η πρακτική της καλλιέργειας ξεκίνησε γύρω στο 750-530 π.Χ. Τα αντικείμενα που βρέθηκαν στην περιοχή υποδηλώνουν ότι ένας αυξανόμενος αριθμός ταξιδιωτών από την Καρελία στα ανατολικά, το Χέμε στα νότια και τις ακτές του Αρκτικού Ωκεανού στα βόρεια έφταναν εδώ από το 500 μ.Χ. Οι Σαάμι είναι ιθαγενείς της Λαπωνίας.

Το Ροβανιέμι αναφέρεται για πρώτη φορά ονομαστικά σε επίσημα έγγραφα το 1453, ως ένα σύνολο μικρών χωριών των οποίων οι κάτοικοι κέρδιζαν τα προς το ζην κυρίως από τη γεωργία και την κτηνοτροφία, με το ψάρεμα και το κυνήγι να είναι οι πιο σημαντικοί τομείς τους.

Η εκμετάλλευση των φυσικών πόρων της Λαπωνίας τον 19ο αιώνα έδωσε ώθηση στην ανάπτυξη του Ροβανιέμι. Η εκτεταμένη υλοτομία και η εύρεση χρυσού προσέλκυσαν χιλιάδες ανθρώπους στη Λαπωνία. Καθώς η εξόρυξη φυσικών πόρων αυξήθηκε, το Ροβανιέμι έγινε το επιχειρηματικό κέντρο της επαρχίας της Λαπωνίας.

 Δεύτερος Παγκόσμιος Πόλεμος 
Κατά τη διάρκεια του Β' Παγκοσμίου Πολέμου, η Φινλανδία υπέγραψε την Ανακωχή της Μόσχας στις 19 Σεπτεμβρίου 1944 και υποχρεώθηκε να εκδιώξει τις δυνάμεις του πρώην Γερμανού συμμάχου της. Στον Πόλεμο της Λαπωνίας του Ανατολιού μέτωπου, οι υποχωρούσες γερμανικές δυνάμεις χρησιμοποίησαν τακτικές καμένης γης και παρόλο που αρχικά ο Γερμανός στρατηγός Λόταρ Ρέντουλιτς διέταξε την καταστροφή μόνο των δημόσιων κτιρίων του Ροβανιέμι, στις 13 Οκτωβρίου 1944, ο γερμανικός στρατός έλαβε διαταγές να καταστρέψει όλα τα κτίρια στο Ροβανιέμι εξαιρουμένων μόνο των νοσοκομείων και των σπιτιών όπου υπήρχαν κάτοικοι. Ως αποτέλεσμα, περίπου το 90% των κτιρίων της πόλης καταταστράφηκαν.

Ο Φινλανδός αρχιτέκτονας Άλβαρ Άαλτο σχεδίασε την πολεοδομική ανοικοδόμηση του Ροβιανιέμι το 1945-46 με το σχέδιο του της πλήρης ανοικοδόμησης της πόλης να ολοκληρώνεται την δεκαετία του 1980.

 Γεωγραφία 
 Κλίμα 
Το κλίμα της περιοχής είναι υποαρκτικό με σύντομα καλοκαίρια ενώ οι χειμώνες είναι εκτενής, κρύοι και χιονώδης. Κατά τη διάρκεια του χειμώνα παρατηρείται το φαινόμενο του πολικού βόρειου σέλας, ενώ το καλοκαίρι υπάρχει το φαινόμενο του ήλιου του μεσονυχτίου όπου ο ήλιος δεν δύει για εβδομάδες. 

Η ακραία βόρεια τοποθεσία του σε συνδυασμό με τη συχνή συννεφιά οδηγεί σε πολύ χαμηλά επίπεδα ηλιοφάνειας τους χειμερινούς μήνες. Ο Δεκέμβριος έχει κατά μέσο όρο λίγο κάτω από έξι λεπτά ηλιοφάνειας ημερησίως. Η μέση ετήσια θερμοκρασία στο Ροβανιέμι είναι 0,9 °C. Το χιόνι παραμένει στο έδαφος κατά μέσο όρο 175 ημέρες το χρόνο. Η χαμηλότερη θερμοκρασία που έχει καταγραφεί ποτέ στο αεροδρόμιο είναι -38,1 °C, που καταγράφηκε στις 28 Ιανουαρίου 1999. Ωστόσο, την ίδια ημέρα καταγράφηκαν θερμοκρασίες έως και -47,5 °C σε κοντινούς μετεωρολογικούς σταθμούς. Η υψηλότερη θερμοκρασία που έχει καταγραφεί ποτέ είναι 32,2 °C, που καταγράφηκε στις 18 Ιουλίου 2018 στον σιδηροδρομικό σταθμό.

 Αδελφοποιημένες πόλεις 
Το Ροβανιέμι έχει αδερφοποιηθεί με τις παρακάτω πόλεις:

  Κάσσελ, Γερμανία
  Νάρβικ, Νορβηγία
  Χαρμπίν, Κίνα
  Άικα, Ουγγαρία
  Αλάνια, Τουρκία
  Κάντιλακ, Μίσιγκαν, ΗΠΑ
  Γκρίνταβικ, Ισλανδία
  Ζανκτ Γιόχαν ιν Τιρόλ, Αυστρία
  Κίρουνα, Σουηδία
  Νοϊστρέλιτς, Γερμανία
  Όλστιν, Πολωνία
  Βέσπρεμ, Ουγγαρία

 Φωτογραφίες 

 Παραπομπές 

 Εξωτερικοί σύνδεσμοι 
 Η επίσημη ιστοσελίδα της πόλης
 (University of Lapland)

Κατηγορία:Δήμοι της Φινλανδίας
Κατηγορία:Πόλεις της Φινλανδίας
Κατηγορία:Χριστουγεννιάτικες παραδόσεις